L'Ajuntament de Llíria rep als 18 estudiants del programa “La Dipu te beca”
01 de juliol de 2019

Un total de 18 estudiants s'han incorporat hui a l'Ajuntament de Llíria dins del programa de pràctiques formatives “La Dipu te beca”, impulsat per la Diputació de València. L'alcalde de Llíria, Manolo Civera, ha rebut al grup de joves estudiants, que desenvoluparà la seua activitat en diferents departaments del Consistori, durant els mesos de juliol i agost. Per a molts d'ells, es tracta del seu primer contacte amb el món laboral.